|  |  |
| --- | --- |
|  | **Elektroninio dokumento nuorašas**  |
|  |
| **KAUNO MIESTO SAVIVALDYBĖS TARYBA** |
| **SPRENDIMAS** |
| **DĖL RINKOS PATAISOS KOEFICIENTO, TAIKOMO KAUNO MIESTO SAVIVALDYBĖS BŪSTO FONDO GYVENAMŲJŲ PATALPŲ NUOMOS MOKESČIUI APSKAIČIUOTI, NUSTATYMO** |
| 2016 m. balandžio 12 d. Nr. T-144 |
| Kaunas |

Vadovaudamasi Lietuvos Respublikos vietos savivaldos įstatymo 18 straipsnio 1 dalimi ir atsižvelgdama į Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčių dalies kompensacijos dydžio apskaičiavimo metodikos, patvirtintos Lietuvos Respublikos Vyriausybės 2001 m. balandžio 25 d. nutarimu Nr. 472 „Dėl Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčių dalies kompensacijos dydžio apskaičiavimo metodikos ir bazinio būsto nuomos ar išperkamosios būsto nuomos mokesčių dalies kompensacijos dydžio perskaičiavimo koeficiento patvirtinimo“, 6 punktą, Kauno miesto savivaldybės taryba n u s p r e n d ž i a:

1. Nustatyti rinkos pataisos koeficientą, taikomą Kauno miesto savivaldybės būsto fondo gyvenamųjų patalpų nuomos mokesčiui apskaičiuoti:

1.1. Centro ir Žaliakalnio seniūnijose – 3;

1.2. kitose seniūnijose – 2.

2. Pripažinti netekusiu galios Kauno miesto savivaldybės tarybos 2015 m. sausio 22 d. sprendimą Nr. T-26 „Dėl rinkos pataisos koeficiento, taikomo Kauno miesto savivaldybės būsto fondo gyvenamųjų patalpų nuomos mokesčiui apskaičiuoti, nustatymo“.

3. Nustatyti, kad šis sprendimas įsigalioja 2016 m. gegužės 1 dieną.

|  |  |  |
| --- | --- | --- |
| Savivaldybės meras |  | Visvaldas Matijošaitis |